السلام عليكم ورحمة الله وبركاته. اهلا بحضراتكم في المقطع رقم ربعمية وستاشر من مقاطع حظر التجول والحلقة التاسعة من حلقات تدبر سورة النور. ارجو من حضراتكم تجيبوا المصاحف وكل عام وانتم بخير. تقبل الله منكم
آآ حرصكم على تدبر كتابه العزيز. اسأل الله الذي جمعنا في الدنيا حول هذه الشاشات الان. ان يجمعنا في الاخرة حول الحوض وان يسقينا من يد سيدنا محمد صلى الله عليه وسلم شربة هنيئة لا نظمأ بعدها ابدا
واسأل الله تعالى ان يمن على هذه الامة بان يطهر صفوفها من الخائنين والمنافقين. وان ينصرها على عدوها وان يعيد او اولى القبلتين وثاني المسجدين وثالث الحرمين الشريفين الى حظيرة الاسلام
الانتقال من موضوع لموضوع في اللغة اسمه التخلص القرآن معروف بظاهرة اسمها حسن التخلص. يعني الايات بتنقلك من موضوع لموضوع لموضوع لموضوع بدون ما تشعر عارف وانت سايق السيارة بتاعتك على كوبري
بتشعر بخبطة في العجل في اللحامات بتاعة الكوبري. تك تك تك تك كل ما بتتنقل من من من اه من بلاطة في بلاطة تانية دي اسمها بلاطة في في علم الهندسة لبلاطة تانية في لحام فاللحام ده بيعمل خبطة كده
القرآن بينقلك من موضوع لموضوع الدونة انك تشعر بالخبطة دي. ما فيش لحام ما بتشعرش باللحام فين ما بتشعرش به اول امر في الصورة مسلا كان يخص حد الزنا في الاية اتنين. ومنه انتقل لحكم تحريم الزواج من العاهرات. شف الارتباط
ومنه اللي هو محاصرة اهل الفجور في المجتمع ما نتجوزش منهم وكده ومن هذا الحكم انتقل لعقوبة قذف المحصنات. ومنها الى حكم الملاعنة بين الزوجين اللي ايه؟ اللي يحصل فيهم يحصل اتهام
زينب آآ من الزوجة ومنها لحديث الافك ومنها لاية حث الناس على التسامح مع المسيئين الاية واحد وعشرين. وليعفوا وليصفحوا طالما تابوا ومنها لامر المؤمنين والمؤمنات بغض البصر ومنها لامرهم بتغطية العورة
مش انت بتغض بصرك عن عورات الاخرين استر عورتك من ان يراها الاخرين. فشوف الانتقال عامل ازاي ومنها هندخل بقى دلوقتي لامر ربنا لنا بتزويج العزاب شف الموضوعات كلها مترابطة يعني مختلفة لكنها مربوطة ببعض ازاي. والايات بتنقلك بسهولة وبيسر دون
ان تشعر بتغير الموضوع ده اسمه حسن التخلص صفة من صفات القرآن الكريم اقرأ بقى معي الاية اتنين وتلاتين. نبدأ بقى تدبر النهاردة من الاية اتنين وتلاتين اعوذ بالله السميع العليم من الشيطان الرجيم وانكح الايامى منكم والصالحين من عبادكم وامائكم
ان يكونوا فقراء يغنهم الله من فضله. والله واسع عليم الايات اللي سبقتها امرت بغض البصر وبحفظ الفروج من الزنا وستر العورات من ان يراها الناس. وكل ده ضمن منزومة اسمها منزومة التربية الجنسية
المجتمعية. المجتمع كله بيتربى في المسألة الجنسية عشان يبقى مجتمع محترم نضيف صالح ويجي في الاية دي يكلمك عن دور منظمات المجتمع المدني ودور الحاكم وبيت المال في القضاء على العزوبية
ربنا ما امرش في الاية دي العزاب يروحوا يتجوزوا. لأ. ما هم لو قادرين يتجوزوا ما كانوا اتجوزوا. ربنا امر المجتمع انه يقضي على اسباب ارتفاع سن الزواج والعنوسة. آآ على طول اقرا معي الخطاب بصيغة الجمع. ربنا مش بيخاطب العزاب هنا. لأ. اقرا بقى الاية اتنين وتلاتين وانكحوا
قل ايامى منكم والصالحين من عبادكم وامائكم. جوزوا عزابكم سواء احرار او عبيد. ما فيش فرق وانكحوا الايامى منكم. والصالحين من عبادكم وامائكم. ما فيش فرق بين احرار وعبيد في المسألة دي. هذه حاجة انسانية والقدرة المادية
لا يجب انها تكون عائق في الزواج احنا بنزوج الناس كلها. خد بقى عندك كمان متدينين وغير متدينين. ايه رأيك بقى؟ بل العلماء قالوا ان غير المتدينين اولى بان احنا نجوزهم عشان خاطر الفساد اللي ممكن الفساد الاخلاقي اللي ممكن يقع من ناحيته. فدول اولى الناس كمان بتزويجهم. ايه رأيك بقى
عشان نقلل الفساد في المجتمع. ازا ما فيش فرق هنا بين آآ عبيد وبين احرار ولا بين متدينين ولا بين غير متدينين. الله! طب ما كلمة صالحين معناها ايه اهي ما هي الاية بتقول لك اهو
منكم والصالحين من عبادكم وامائكم. في في التفاسير قال لك الصالحين هنا يعني الصالحين للزواج واحنا قلنا اصلا ان فيه عبيد زمان كانوا مشبوبين مشبوب مجبوب يعني اتعمل له عملية اخصاء. ده طبعا ده حرام في الاسلام. لكن فيه ناس جت كده من افريقيا خلاص. جايين كده
ما عندوش خلاص ما فيش ما عندوش مأرب في النساء خلاص. فازا كان صالح للزواج مش بس من الناحية من الناحية الجسمانية. حتى كمان بعضهم ممكن يكون يعني آآ عنده شيء من التخلف العقلي فما يقدرش يفتح بيت ما يقدرش يراعي ما يفهمش يعني ايه مسئولية زواج
فالمقصود بالصالحين هنا يعني الصالحين للزواج. جسمانيا وعقليا ونفسيا. ما احنا مش هنظلم حد معه. لما هنجوزه لواحدة وهو غير صالح للزواج هنا ده المقصود بصالحين. مش مقصود بها صالحين يا صلاح في الدنيا. طبعا ما حدش بقى ارجوكم يروح يقول لي ده فيه تفسير تاني بيقول انا عارف ان فيه تفاسير تانية بتقول انا باجيب اقوى
في المسألة دي اقول لك اقتنعت به طيب قال رسول الله صلى الله عليه وسلم ده يوريك بقى اهمية الزواج في الاسلام. يا معشر الشباب من استطاع منكم الباءة فليتزوج. يعني اول ما
واحد منكم يقدر ان هو يفتح بيت يلا يروح يتجوز طيب فرضنا ما عندهمش فلوس كمل الاية اتنين وتلاتين. وانكحوا الايامى منكم والصالحين من عبادكم وامائكم ان يكونوا فقراء يغنهم الله من فضله. لو فقرا ربنا هيغنيهم يا سيدي والله واسع عليم
قال رسول الله صلى الله عليه وسلم اذا خطب اليكم من ترضون دينه وخلقه فزوجوه الا تفعلوا تكن فتنة في الارض وفساد عريض لما حد ييجي يخطب وانتم راضيين عن دينه وخلقه. جوزوه
يغنيهم الله فضله. والله واسع عليم. كم واحد اتجوز لانه غني وفلوسه كلها راحت بعد كده. وبقى على الحديدة وكم واحد اتجوز وهو فقير واصبح مليونير بعد عدة سنوات كتير الفلوس بتروح وتيجي يا جماعة
الاساس اللي تختاره على اساسه طبقا لحديث الرسول عليه الصلاة والسلام. الدين والخلق لو مناسبين لكم من ترضون يعني لو مناسب لكم يعني ايه بقى اولا ايه قيمة ذكر الخلق بعد الدين
ازا كان الدين بيشمل عقائد وعبادات واخلاق يبقى ليه الرسول صلى الله عليه وسلم يقول لي دينه وخلقه؟ ازا كان الخلق جزء من الدين يقول لك لا طالما الخلق هنا ذكر منفصل عن الدين يبقى مش مقصود به الاخلاق الدينية
مش مقصود به الصدق مسلا. الصدق من اخلاق الدين لكن مقصود به الطباع الطباع ممكن تكون مختلفة من شخص لاخر وكل واحد يناسبه طباع وفينا اصطباع تاني ما يقدرش يتعايش معها
شخص مسلا منظم جدا وشخص تاني والكومودينو بتاعه يبقى عليه كومة اوراق واقلام وكروت وحاجات في ظرف يومين تلاقي الكومودينو بتاعه مش منزم دي طباع ما لهاش دعوة بالدين هنا
طبعا الاسلام مع ان الواحد يكون منظم لكن لو واحد مش منزم مش هيخش النار عشان هو مش منزم يعني. خلاص هو واحد مش منزم الامساك شوية. واحد مسلا مش بخيل. المسلم ما يبقاش بخيل. لكن
واحد ممسك شوية في واحد بيصرف كتير وبيحوش قليل او مش بيحوش خالص وواحد تاني واعي اكتر شوية ودايما شايل مبلغ على جنب عشان الطوارئ. دي طباعة اللي طردوه واللي يناسبكم جوزوه
واحد عصبي شوية. واحد هادي زيادة عن اللزوم وتلم. يعني هي دي مسألة طباع. طيب بل الزواج نفسه من اسباب الرزق وربنا بيرزق الناس لما تتجوز. الفخر الرازي في التفسير الكبير او اللي بيسمى مفاتيح الغيب
روى عن ابو بكر الصديق عن عن ابي بكر الصديق اطيعوا الله فيما امركم به من النكاح يعني اختاروا بالطريقة اللي ربنا قال عليها واطيعوا ربنا واتجوزوا اول ما تقدروا
ينجز لكم ما وعدكم من الغنى على فكرة فخر الدين رازي كان مهندس. بس عشان تبقى الناس عارفة. فيه ناس فخر الدين الرازي من اعظم المفسرين. تفسيره من ما كنش هو اقوى التفاسير كمان
وكان مهندس وعنده اختراعات في الهندسة. وله كتب في الهندسة ده يوريك طبيعة العلماء زمان كانوا ازاي مسألة رجل الدين المتفرغ انا مش معترض عليها محتاجينها بس انا بعتبره مدرس
هو شغلته المدرس لكن في الاسلام ما فيش حاجة اسمها تخصص ورجل دين الواحد يبقى مهندس ورجل دين. فلاح ورجل دين عامل ورجل دين. طبيب ورجل دين مدرس ورجل دين
فازا لما الاقي واحد شيخ وشغلته شيخ هو شغلته مدرس انه بيدرس الدين. مش شغلته انه رجل دين. كلنا رجال دين ونساء دين كلنا طيب كمل الاية اتنين وتلاتين معي. وانكحوا الايامى منكم والصالحين من عبادكم وامائكم ان يكونوا فقراء يغنهم الله من فضله. والله
واسع عليم. شف اختيار الاسماء الحسنى اللي في الله اللي في الاية. ما قالش مسلا ايه ان يكونوا فقراء يغنهم الله من فضله والله غفور الرحيم. لأ والله واسع عليم. جوزوهم حتى لو فقراء وربنا هيوسع عليهم فهو الواسع
لو ناس مش لاقية اللضا بقى خلاص يعني على فكرة في ناس يا جماعة معنا في مجتمعاتنا ما يحلموش يتجوزوا اصلا كل حلمه انه يحافز على الوزيفة بتاعته اللي بتطلع له مبلغ يدوب يكفي العيش والفول اللي بيحطهم لامه واخواته
كل يوم عشان يكفوا ده كل حلمه وناس كده كتير على فكرة لو حد كده بقى لأ هو مش هيقدر خلاص مش هيقدر يعني مش هيقدر. عنده مسئوليات تانية غير اهم من الزواج دلوقتي
ناس بيعولها وامة واخوات صغيرين اقرا تلاتة وتلاتين الاية بتكلم وليستعفف الذين لا يجدون نكاحا حتى يغنيهم الله من فضله والذين يبتغون الكتاب مما ملكت ايمانكم فكاتبوهم ان علمتم فيهم خيرا واتوهم من مال الله الذي اتاكم
ولا تكرهوا فتياتكم على البغاء ان اردنا تحصنا. لتبتغوا عرض الحياة الدنيا ومن يكرههن ان الله من بعد اكراههن غفور رحيم. تلات موضوعات مختلفة ذكرت في نفس الاية واحد اللي مش مستطيعين الزواج يعفوا نفسهم دلوقتي لغاية ما ربنا يغنيهم
اتنين العبيد والايماء اللي يطلبوا انهم يتحرروا ساعدوهم في التحرر من العبودية بالاسلوب العبقري اللي الاسلام هيقدمه للبشرية دلوقتي هنفهمه دلوقتي تلاتة منع البغاء والعمل في الدعارة خلاص الدعارة اللي هيشتغلوا في الدعارة مكانه السجن
طيب. واحدة واحدة بقى واقرا معي تلاتة وتلاتين. نحللها بقى معي تلات يا جماعة لو ابوه يقرا معي ما تقعدش تتفرج علي. افتح القرآن الكريم في ايدك لو معك مصحف افتحه لو معك تطبيق على الموبايل افتحه
اقرا معي الاية تلاتة وتلاتين عينك فيها الانسان يا عدو انا اسف وليستعفف الذين لا يجدون نكاحا حتى يغنيهم الله من فضله مش محتاجة شرح الشرحة نفسها امر للي مش مستطيع يتزوج. نتيجة الفقر
انه يستعفف يعني يطلب العفاف الف سين تاء مع الفعل يعني طلب الفعل يستعفف يطلب العفاف بغض البصر وبتفريغ الطاقة في الرياضة وفي العمل وفي كل حاجة. يعمل كل ما يستطيع. عشان يعوف في نفسه وما يقعش في الزنا
لغاية ما ربنا يغنيه. لو عف نفسه ربنا هيغنيه طيب وهو ربنا هيغنيه ؟ اه لحديث النبي صلى الله عليه وسلم عن ابي هريرة رضي الله عنه قال قال رسول الله صلى الله عليه وسلم
ثلاثة حق على الله عز وجل عونهم واحد المكاتب يريد الاداء ودي هنيجي لها في نفس الاية هنشرح يعني ايه المكاتب الذي يريد الاداء عايز يؤدي ما عليه من من فلوس
والناكح يريد العفاف والمجاهد في سبيله حق على الله انه يعينهم الناجح يعني اللي بيحاول يتزوج يريد العفاف ونيته انه يعف نفسه واحد بيطلب الزواج عشان ده حق على الله ان هو يعينه
الا بقى لو ابتلاؤه في الدنيا هو ده قصة تانية لكن حق على الله انه يعين الناكح الذي يريد العفش كمل الاية وخد الموضوع التاني بقى والذين يبتغون الكتاب مما ملكت ايمانكم فكاتبوهم ان علمتم فيهم خيرا
واتوهم من مال الله الذي اتاكم الانسان اللي يتهم الاسلام انه لم يحرر العبيد يبقى اجهل من دابة وهتشوفوا دلوقتي ليه ؟ لان دي هي اللبانة اللي في بق الملحدين اللي بيهاجموا الاسلام
اول حاجة ما نقدرش نلوم الاسلام على امر هو لم يبدأه. الاسلام جه العالم فوجد العالم مقسوم سادة وعبيد هو الاسلام فالمسألة كانت متجذرة جدا في المجتمعات كلها العالم مقسوم
يجب التعامل مع المسألة دي بحرص شديد عشان ما تعملش اثار سلبية نعاني منها لقرون طويلة وهتشوفه دلوقتي ازاي امريكا في يوم وليلة وبجرة قلم اصدرت اصدر قانون بمنع الرق. العبيد كلهم احرار ابتداء من بكرة الساعة كزا. تك
اتحررت ملايين العبيد في نفس السانية النتيجة حرب اهلية طاحنة مات فيها نص مليون اتشل فيها ولا اصيب فيها اصابات شديدة جدا نص مليون تانيين. يا سيدي ده تمن الحرية واحنا من اجل فلسطين نقدم ملايين وما فيش مشكلة. ماشي. لكن السود لحد النهاردة بينهم وبين البيض مشاكل نفسية
في النفسية لا يمكن انها يعني تتعالج مش عاوزة اصلا تتحل المشاكل ليه مشاعر عدائية موجودة ان تم فرض هذا القانون على الناس بقوة الاسلام عمل عدة اشياء بقى. تجعل العبيد يتحرروا وهم شاعرين بمنتهى الحب والعرفان
للسادة بتوعهم الاحرار اللي حرروهم وساعدوهم في نيل حريتهم بكرامة ما فيش مجال لشرح الموضوع كله. وارجو تتفرجوا على الحلقة اللي هحطها في البوست بتاع الفيسبوك وفي صندوق الشرح اسفل الفيديو في اليوتيوب
حلقة من حلقات دورة رد الشبهات واحنا عندنا دورة كاملة اربعة وتلاتين فيديو. اسمها رد الشبهات اتفرجوا عليه يا جماعة اسمها حلقة شبهة الرق وملك اليمين هاحط لكم الرابط بتاعي ان شاء الله في في البوست
لكن في الحلقة دي هتكلم عن نقطة واحدة اللي هي جت في الاية. نقطة اسمها المكاتبة نزام جديد لم يكن معروفا في العالم اخترعوا الاسلام وقدموا للعالم كله وهو انه المالك
يكتب عقد بينه وبين العبد بتاعه والذين يبتغون الكتابة اللي طالبين كتابة فكاتبوهم يعني اكتبوا معهم حاجة كاتب على وزن فاعل. المفاعلة يعني من الطرفين ازا ده عقد بين طرفين
المالك يكتب للعبد بتاعه ورقة ويديها له ويمضي له عليها. حضرتك سعرك كزا ست الاف دولار مسلا اذا استطاع العبد انه يوفر هذا المبلغ مبروك هو حر خلاص ادى له فلوسه اشترى نفسه. فالعبد بيمسك ورقة في ايده
حدد له المبلغ اللي هو محتاجه عشان يبقى حر فبيبقى عنده ضوء في اخر النفق لكن العبد اللي كان في الغرب وفي امريكا هو مش عارف مصيره ايه. لكن ده عارف كويس اوي ان هو محتاج مبلغ كزا عشان يحرر نفسه
طيب والملك ما يقدرش يغير رأيه ولا يضاعف المبلغ بعد كده لان خلاص هو موقع على ورقة ومش لعب عيال. ان ده عقد ملزم له تاني حاجة دي الفكرة العبقرية اللي جعلت العبيد يحبوا الملاك بتوعهم اصلا
ويبقوا اصدقائهم بعد ما اتحرروا مش اللي حصل في امريكا شرخ نفسي لا يمكن يذهب بعد مية وخمسين سنة. ما زال حركات بقى وشرخ فظيع ومعاملة سيئة للسود وكراهية شديدة موجودة في القلوب بين طرفين طيب
الاسلام عمل ايه بقى اقرا. والذين يبتغون الكتاب مما ملكت ايمانكم فكاتبوهم ان علمتم فيهم خيرا واتوهم من مال الله الذي امر من الله للملاك ان بعد ما يكتبوا العقد ويوقعوا للعبيد اللي هم يعني يقول لهم كده ايه آآ آآ العبيد اللي يطلبه
العبد اللي طالب ان هو يكاتب يتحرر لازم يتكتب له ابن سيدنا عمر عبدالله بن عمر كان عنده عبد اسمه سيرين طلب النيكاتبه. عبدالله بن عمر كان بيحبه جدا فرفض يكاتبه هو عايزه يفضل معه
بيعاملوا كويس وبيكرموا بس مش عايز دي حريته ان هو مش عايز يفقده بيحبه سيدنا عمر راح نازل عليه بالخرزانة بتاعته قال له ده هو ايه ابوه بقى؟ قال له ربنا قال فكاتبوهم امر لازم تكاتبه. الراجل طلب يكاتب خلاص. وسيرين
دي على فكرة سبحان الله ابن محمد ابن سيرين المفسر العظيم طيب يبقى اللي بيطلب ان يتكتب له يتكتب له بس فيه شرط ممكن المالك يعصلج ويماطل بسببه. الاية بتقول ايه؟ والذين يبتغون الكتاب مما ملكت ايمانكم فكاتبوهم ان علمتم
فيهم خيرا. طب ما ممكن مالك يقول لك بس انا لم اعلم فيه خيرا فما كتبتوش. لا يا حبيبي ان علمتم فيهم خيرا يعني لو كانوا بيصلوا بس ما احنا مش هنطلع ناس تقتل وتسرق وتنهب وتشتغل في تجارة المخدرات
شخص محترم ومعروف عنه الصلاة طلب انه يكاتب يتعمل له كتاب خلص الموضوع. الموضوع بسيط انت مش هتقعد تحكم على الناس وتقول اصل هو لا اعلم فيه خيرا لا لا لا
مش هو بيصلي ومسلم وكله خلاص اكتبه طيب يبقى لازم يكون بيتقي ربنا وده بيزهر في الموازبة على الصلاة كفاية جدا. طيب. كمل بقى الاية واتوهم من مال الله الذي اتاكم
الكلمة دي من اعمق ما يمكن يعني ايه ربنا قال لازم تكتب له العقد وتحدد له تمنه خلاص حددت له تمنه في العقد ست الاف دولار تقوم انت حاطط الربع او التلت اول دفعة سداد التمن
كله كده في العقل اه المالك فلان الفلاني يقر ان فلان الفلاني المملوك بتاعه تمنه ست الاف دولار وقد سدد الطرف الاول ولاول الف وخمسميت دولار. ربع المبلغ او الفين دولار تلت المبلغ. ويتبقى اربع تلاف دولار على الطرف التاني ان هو
دورهم في اي وقت وينال حريته مش قلنا العبد بيمسك الورقة اللي فيها تمنه. والمبلغ المتبقي بعد كده بيجيبه ؟ طيب السيد بتاعه هو اول واحد بيتبرع له فبيفضل دايما باصص له على انه
هو ده اول واحد ساهم في تحريره. ان المالك بتاعه هو اللي محرره وهو اللي مساعده اصلا كتير جدا من العبيد المحررين رفضوا يتركوا الملاك الاصليين بتوعهم بعد ما حرروهم. وطلبوا يستمروا في الحياة معهم
كأحرار بس يشتغلوا معهم بقى في علاقة جديدة تسمى الموالاة يعني بعد حوالي عشرين سنة بدأت تختفي كلمة عبد وتزهر كلمة مولى. كلمة عبيد بقت بتختفي بالتدريج وكلمة موالي هي اللي عمالة تزهر. يعني ايه موالي؟ مولى يعني
يعني عبد سابق او سيد سابق سالم مولى ابي حذيفة يعني ابو حذيفة كان عنده عبد اسمه سالم. واعتقه. فسالم قال له مش عايز امشي. انا عايز افضل عايش معك
اشتغل عندك سكرتير بقى سالم مولى ابو حذيفة. وابو حذيفة مولى سالم ايضا. سيد سابق او عبد سابق تنطبق على الاتنين هم يعني مولى يعني حليفه اللي بيحميه اللي مستعد يساعده في اي حاجة
طيب لانه فاكر له الجميل. شف بقى الفرق بين ان قانون ينزل يحرر سالم فورا غصبا عن عين ابو حزيفة يفضل سالم هو واجيال جاية بيكره ابو حزيفة واحفاد ابو حزيفة. وده اللي حصل بين الاستوديو والبيت في امريكا النهارده
انما لو كان البيض هم اللي كتبوا عقود للسود. وكمان اتبرعوا لهم من فلوسهم عشان يحرروا نفسهم. كان زمانهم عايشين في تبات ونبات وبياكلوا رز بلبن. المهم طب سؤال بقى طب والعبد يجيب منين المبلغ اللي ما هو اربع تلاف دولار يعني هيجيبهم ازاي يعني؟ من التبرعات اللي بتيجي من الزكاة. الله الله الله الله! ايوة ما هو ربنا جعل من
المصارف الزكاة مساعدة الناس المكاتبين دول ربنا قال انما الصدقات يعني الزكاة للفقراء والمساكين والمساكين والعاملين عليها والمؤلفة قلوبهم وفي الرقاب. يعني ايه في الرقاب؟ يعني العبيد المحطوط اغلال في اعناقهم
هو ما فيش حد حاطط اغلال ولا حاجة لكن الرقاب العبد آآ رقبته ملوية رقبته مشدودة بحبل حبل العبودية. ربنا بيقول زكواتكم تدوها للناس دي. وخل بالك بقى بص صيغة الاية. واتوهم
من مال الله الذي اتاكم. انت مالك كتبت عقد للمملوك او المملوكة بتاعتك ان قيمتها ست الاف دولار. اول الفين دولار دي مش من فلوسك انت ربنا بيقول لك واتوهم من مال الله الذي اتاكم. كل فلوسك بتاعة ربنا
مش بتاعتك عايز تعرف انت كام بالزبط من فلوسك بتاعك انت مش بتاع ربنا بص على نفسك وانت داخل القبر واخد كم معك هو ده بتاعك انت بقى ما حدش بياخد معه فلوس القبر
مش بقول لك الكفن ما لوش جيوب. ليه؟ عشان الكاش مش مقبول هناك طب اول ما حضرتك بتموت طب آآ الشيكات الشيكات هي ماشية في الدنيا عشان تمشي في الاخرة! امال ايه! التحويلات تعمل تحويل بنكي! هو ده اللي بيمشي! ازاي
حول من حسابك في الدنيا لحسابك في الاخرة والتحويل نظامه كده هنا لما بتحول الف جنيه من بنك البنك بتروح احيانا تلاقي حاجة اسمها ترانزيكشن فيز اتاخدت يعني بياخدوا منك مصاريف تحويل
الالف بيوصلوا مسلا تسعمية خمسة وتسعين. ليه ؟ اصل فيه خمسة جنيه مصاريف تحويل. خلاص يا عم ماشي. عند ربنا الالف يوصلوا عشر تلاف على الاقل مضروبين في عشرة دي التجارة مع الله
طيب يبقى ربنا جعل من مصارف الزكاة مساعدة العبيد المكاتبين. يبقى هو العبد ده اول ما بيكتب العقد بتاعه والسيد بتاعه بيتبرع له باول اول اول دفعة في ظرف ايام قليلة بتجي له فلوس من هنا ومن هنا ومن هنا الناس بتدي له زغوات. يقوم محرر نفسه وبقى حر
حر بكرامته بكرامته زي ما الانجليز بيقولوه ودوت من غير ما حد يكون عنده حاجة. ده دفع فلوس لسيده. ما هو خلي بالك من حاجة ان سيده اصلا جايبه بفلوس برضه. ما هو صعب ان احنا نقول له
حرروا مرة واحدة كده ان هو هو استسمر فلوس في في العبد ده اشتراه اصلا بفلوس. طيب طيب يبقى ازا الزكاة من اركان الاسلام الخمسة وربنا جعل من مصارف الزكاة تحرير العبيد. يعني تحرير العبيد داخل ضمن اركان الاسلام الخمسة
يا خبر ابيض ايه ده يعني المكاتب ياخد ورقة في ايده وفي زرف ايام قليلة يتجمع له المبلغ وخلاص. لان الناس بتتعاطف معه طب هي الناس بتتعاطف معه ليه عشان النصوص كلها قرآن وسنة بتخليك تتعاطف مع العبيد وعايز تحررهم. كله
انتم اللي بتتفرجوا على الحلقة اللي بقول لكم عليها كله ماشي في الاتجاه ده. فربنا بيربي الناس من جوة انها تساعد الناس على الحرية ما فيش عقوبة واحدة لاي جريمة في الاسلام العقوبة بتاعتها ان الانسان يبقى عبده. ما فيش. ما فيش. عقوبة واحدة
شفنا العقوبات طيب صورة البلد بتقول لك هو انت عايز تخش الجنة ازاي مش لازم تعدي من الاختبار ولا اقتحم العقبة وما ادراك ما العقبة! فك رقبة عايز تخش الجنة طب يلا ورينا نفسك رح انزل على
السوق واشتري عبد لو انت ما عندكش عبيد وحرره. يلا هو ده طيب ايه كمان ؟ الاسلام جعل الحرية تساوي الحياة ازاي؟ لو الواحد قتل شخص بالخطأ خبطه واحد بالعربية بالسيارة بتاعتك
حادسة وانسان مات بالغلط غصب عنك يكفر ازاي عن غلطتك؟ انت اخدت حياة من شخص بالخطأ تعطي حياة لشخص ميت عشان تكفر! طب انا هادي حياة لشخص ميت ازاي! هو انا ربنا! لأ انت مش ربنا! بس انت معك فلوس! الله! تعمل ايه بقى! يبقى تنزل يا شاطر على القناطر وتشتري عبد او امة
واتحرروا في صورة النساء ربنا بيقول وما كان لمؤمن ان يقتل مؤمنا الا خطأ. ومن قتل مؤمنا خطأ فتحرير رقبة مؤمنة مسلمة الى اهله الا ان يصدقوا يعني واحد قتل حد بالغلط يروح يشتري واحد ويحرره
حياة قصاد حرية. لان الحياة تساوي الحرية كل ده ربنا عمال يربينا على اهمية الحرية. فلما نعرف ان العبد بتاع جارنا كاتبه وبقى معه ورقة وانه محتاج اربع تلاف دولار هنلم له ده يدفع مية
ربعمية ونروح ندي للي عنده وياخد ويسيده يعمل له حفلة ويطفي الشمع. ايه ده عرفتم الفرق؟ عرفتم ليه بقول لكم اللي يدعي ان الاسلام ما حررش العبيد يبقى اجهل من دابة؟ عارفين انتم كل دا ما شفتوش حاجة لسه لسه اصبروا بقى
ازيدكم من الشعر بيت بقى مش هتصدقوا هناك اراء فقهية ترى ان المكاتب العبد ده اول ما ياخد الورقة في ايده من غير ما يدفع ولا مليم اصبح حر ليه
طبعا انت بتقول لي لأ طب وفلوس الراجل ايوة ما هو هياخدها ما هو اصبح حر والفلوس بقت دين عليه لكن هذا لا يمنع انه اصبح حر. ليه بقى؟ قال لك اولا العبد ليس له اهلية. العبد زي الطفل كده ليس اهلا انه انه يدخل في
تعاقد في علاقة تعاقدية العاد بقى معه عقد ازا اصبح له اهلية. ايه كمان ؟ العبد لا يتملك واتوهم من مال الله ازا بيتملك فلوسه عمال يحوشها عشان يدفع. طالما بيتملك وكمان معه تعاقد
الشريعة مش بتتعامل معه كعبد خلاص فاصبح حر دلوقتي بقى له اهلية بيخش في علاقات تعاقدية وكمان بيتملك وطالما ربنا قال فكاتبوهم. خد بقى عندك بقى دي كمان فالكاتبوهم على وزن ففعلوهم ازا هو بيدخل يعني بيدخل في علاقة عقدية زي ما قلت. طيب اسمع بقى
واتوهم من مال الله الذي اتاكم. اذا الاية اعطيت الحق ان هو يتملك فلوسه ويحوشها. ازا هو خلاص اصبح حر المبلغ اللي عليه قلنا دين صح؟ كويس قوي. هو دلوقتي سدد تلات الاف دولار
من الست الاف دولار. يعني هو اصبح نصه حر. انهي نص النص الفوقاني ولا النص التحتاني؟ النص اليمين ولا النص الشمال. ما فيش حاجة اسمها كده يا بني ادم مش بيتجزأ. ازا هو
وخلاص اصبح حر. والفلوس اللي عليه اصبحت دين على شخص حر. ده رأيي من الاراء وليس رأي الجمهور عشان تبقوا عارفين رأي الجمهور هو انه يصبح حر لما يؤدي المبلغ اللي عليه بالكامل. وهو ده العدل وده اللي مكتوب في الورقة يبقى لازم هو ده اللي يتنفز. خلاص
لكن هذا رأي فقهي موجود ورأي محترم جدا. وعنده ادلته لو الرأي ده والصح ده معناه ان الشريعة حررت الناس خلاص. يعني ايه؟ يعني بتقول لك اللي يريد كتاب تكتبوا له. واول ما يكتب اصبح حر. خلاص يبقى الشريعة حررت. الشريعة
قربت طبعا ده ده ده كلام خطير ده ده ثورة اجتماعية واقتصادية وسياسية في الوقت ده. حاجة حاجة خيال. ما فيش حضارة جت بهزا الكلام ابدا اطلع من آآ من آآ من آآ من ناس آآ آآ حفاة عراة في في الجزيرة العربية؟ لا ده انا ده وحي نازل من فوق سبع سماوات
تنزيل من رب العالمين يعني نازل من خارج العالم على العالم عشان يفيد العالم الكتاب ده كتاب مش طبيعي لا يمكن بشر ياتي بهزا الكلام مهما كان عبقري كمل بقى الاية تلاتة وتلاتين
ولا تكرهوا فتياتكم على البغاء ان اردن تحصنا انت بتغوا عرضة حياة الدنيا. ومن يكرهن فان الله من بعد اكراههن غفور رحيم في ناس معلش النهاردة احنا هنطول شوية في ناس كانت بتشتري جواري
وتشغلهم في البغاء. يعني في الدعارة. وياخدوا الفلوس هم. بزنس كبير جدا هنا في الغرب بيقولوا اول مهنة في التاريخ ايه هي؟ بروست تيوشن. الدعارة. الكلام ده مش حقيقي. ما فيش عليه دليل لكن بيقولوا كده عشان
لنفسهم انها منتشرة عندهم العمل فيها. كثير من مدن اوروبا بتعرض فيها النساء عريانة في فاتارين في مناطق اسمها مناطق الضوء الاحمر امتدادا لصاحبات الرايات الحمر قبل الاسلام ربنا منع هذه الممارسة المنحلة اخلاقيا
رفض ان المرأة تكون سلعة للايجار بالساعة لان ده نزع لانسانية المرأة. المرأة مش اداة لامتاع الرجل لأ المرأة النساء شقائق الرجال. شقائق معي تلاتة وتلاتين تاني ولا تكرهوا فتياتكم على البغاء ان اردن تحصنا لتبتغوا عرض الحياة الدنيا ومن يكرههن
فان الله من بعد اكراههن غفور رحيم. نهي عن اكراه الجواري على البغاء طب اشمعنى في النهي ده استخدم كلمة فتياتكم ولا تكرهوا فتياتكم على البغاء وفي التزويج الاية اتنين وتلاتين استخدم لفظ امائكم
وانكحوا الايامى منكم والصالحين من عبادكم وامائكم. لكن في النهي عن البغاء استخدم فتياتكم لان ربنا هنا بيعطفك عليهم فين فين عطفك عليهم؟ عطفك على الاماء بتوعك فبيسميهم بناتك فتياتكم بناتك. ما تكرهوش بناتكم على البغاء. ما هي دول دول الجواري؟ ايوة لكن دول بناتكم
بيعطفك عليهم ازاي توصلوا للمرحلة دي من الانحطاط تجيبوا البنات وتشغلوهم كده ازاي دول بناتكم ولا تكرهوا فتياتكم على البغاء اسمع ان اردنا تحصنا يعني ينفع كده يبقى بناتكم عاوزين يعيشوا عيشة نضيفة. ان اردنا تحصنا
وانتم تشغلوهم في البغاء دي اتهاجمنا منها اعداء الاسلام زي زكريا بطرس ووحيد ومش عارف مين. قالوا القرآن بيسبح بالدعارة. فين؟ اهو ولا تكرهوا فتياتكم على ان اردنا تحصنا طب لو هم مش عايزين تحصنا
لو هم راضيين وعايزين يمشوا على حل شعرهم هل يجوز للمالك يشغلهم في الدعارة؟ الاية قايلة. ان اراد انها تحصنا. لأ برضو لأ ده اسمه تقييد للتنفير الاية بتنفق من المسألة دي
معزم معزم اللي بيشتغلوا في الكار ده الدعارة من البنات مجبرين زروفهم اجبرتهم مش لازم مجبرة يعني بيتحط مسدس في دماغها لأ زروفها اجبرتها فقر اجبرها فالاية بتنفرك من هذا العمل. ومن الفلوس اللي بتيجي منه اصلا فلوس نجسة
ازاي تقبل انك تاكل عرق واحدة ست مجبرة انها تشتغل في الدعارة ايه القرف ده! طب لو مش مجبرة؟ ايوة برضو لأ وده اسمه تقييد للتنفير عشان تخليك تبقى قرفان من الحكاية دي. لكن لو هي مش مجبرة وعايزة لأ برضه. ما الموضوع ده منتهي
طيب كمل الاية. ولا تكرهوا فتياتكم على البغاء ان اردن تحصنا لتبتغوا عرض الحياة الدنيا. عشان الفلوس والماديات الماديات يا جماعة العقل المادي والحضارة المادية كل ده بيدمر الناس. خلاص ما بقاش فيه حاجة اسمها
قيم ما دام فيه فلوس ما دام فيه مكسب ياللا لتبتغوا عرض الحياة الدنيا اسمع بقى ومن يكرههن فان الله من بعد اكراههن غفور رحيم. دي كمان زكريا بطرس هيجبنا عليها
قال لك القرآن بيشجع الناس انها تكره الفتيات على البغاء. ازاي يا عم! ما الاية قدامك! يوه قال لك بيقول لهم ربكم غفور رحيم ومن يكرهن فان الله من بعد اكراههن غفور رحيم. يعني عايزين تكرهوهم اكرهوهم ما تخافوش ربكم غفور رحيم
انا ما اظنش ان زكريا بطرس غبي بالشكل ده. لكن هو فاهم كويس معنى الاية بس بيحاول ينصب على الاغبياء في ناس اغبيا بيصدقوا الكلام ده. الاية واضحة. ومن يكرههن
فان الله من بعد اكراههن غفور رحيم. يعني اللي تشتغل في المجال ده مكرهة ربنا غفور رحيم هي مكرهة النبي قال ان الله وضع عن امتي الخطأ. والنسيان وما استكرهوا عليه. ربنا ما بيحاسبناش على الخطأ الغير مقصود
بجد ممكن تقتل واحد غصب عنك. برضه ما تتحسبش عليها طالما عندك كفارات وبتاع النسيان نسيت تصلي لما تفتكر صل وما استكرهوا عليه اكرهت على امر انت برضه لا لا تحاسب عليه
الانسان قال لك طيب ما يمكن يكون هنا يقصد ان اللي اكرهوهم الرجال اللي اكرهوهم الملاك هم اللي ربنا غفور رحيم. وحتى لو كان كده ايه المشكلة. ما هي الاية بتقول من بعد اكراههن. يعني
حتى اللي كرههم لو فيه راجل اكره بنات انهم يشتغلوا في الدعارة. وبعد الاكراه ده الراجل تاب. ربنا غفور رحيم. ايه المشكلة؟ ربنا بيغفر الذنوب جميعا. ايه المشكلة طيب. اقرا اربعة وتلاتين عشان نخلص بقى. ولقد انزلنا اليكم ايات مبينات ومثلا من الذين خلوا من قبلكم
للمتقين الاية وصفت هذه التشريعات والاوامر والنواهي بانها ايات مبينات دي في قراءة حفص عن عاصم. قراءة شعبة عن عاصم يعني اخو حفص قاري على نفس الايه؟ نفس نفس الامام عاصم آآ
اه اه الكوفي ابن ابي النجود شعبة الشيخ بتاعه علمها له مبينات وعاصم آآ وحفص علمها له مبينات. ايه الفرق بينهم مبينات قراءة حفص يعني شرائع مبينة بتبين بتوضح لكم عشان تعيشوا تعرفوا تعيشوا ازاي وتتعاملوا مع بعض ازاي. قراءة شعبة
مبينات يعني ربنا وضحها لكم المعنى هو مجموع القراءتين مع بعض ربنا وضح لكم هذه الشرائع عشان الشرائع دي توضح لكم حياتكم وتعرفوا تعيشوا ازاي. ربنا بين لكم حقيقة هذه الشرائع عشان الشرائع تبين لكم
الحياة اقرا اربعة وتلاتين. ولقد انزلنا اليكم ايات مبينات ومثلا من الذين خلوا من قبلكم. يعني ايه مسلا حديث الافك السيدة عائشة اتهمت هل جالنا مثال من الامم السابقة؟ يوه قصة يوسف مسلا والادعاء عليه بالتحرش الجنسي ودخوله السجن فيها
وقصة مريم بنت عمران والادعاء عليها بانها وقعت في الزنا. ولما لما حملت بالمسيح عليه السلام. وبرئت فالسيناريوهين موجودين. يوسف اللي بالرغم من ظهور براءته دخل السجن واتعاقب برضه زلم
ومريم اللي زهرت برائتها ولم تعاقب الحمد لله. مثلا من الذين ايه من الذين خلوا من قبلكم وموعظة للمتقين هذه الايات مليئة بالمواعظ والدروس والعبر مش لاي حد للمتقين فقط. المتقين فقط ربنا يرزقني واياكم التقوى هم اللي هيستفيدوا من هزا الكلام. اسأل الله العلي العظيم ان يغفر ذنوبنا وان يطهر قلوبنا. وان
يحصن فروجنا ونتوقف هنا الليلة بازن الله. اللهم انا نسألك حبك وحب من يحبك وحب كل عمل يقربنا الى حبك. اللهم ما وقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من
واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك يحب ملائكتك وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله
وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم بحق كل حرف في كتابك تلوناه او تدبرناه اكفنا واهلينا شر كل من يكيد لنا ولهم واحفظنا واياهم من شرورهم. ونجعلك اللهم في نحورهم. فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وانصرهم وانصر من نصرهم اخذ المنخب لهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا او من اصحاب الحقوق علينا مريضا به او حاملا له. فالبسه ثوب الصحة والعافية عاجلا غير اجل. ومن لم يصب
به ثقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت
على نصرة شريعتك. فوثق اللهم رابطتها وادم ودها واهدها سبلها. واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها على الشهادة في سبيلك. انك نعم المولى ونعم النصير. والسلام عليكم
ورحمة الله وبركاته. نراكم غدا بازن الله ان كنا من اهل الدنيا